
Αναρτητέα                                       
ΑΠΟΣΠΑΣΜΑ
Από το πρακτικό της αριθμ.2017-37ης  Συνεδρίασης
του Δημοτικού Συμβουλίου Λεβαδέων
Αριθμός απόφασης 526
Περίληψη 
Εγκριση  Κανονισμού Άρδευσης Δήμου Λεβαδέων 
    Στη Λιβαδειά σήμερα στις 20 του μηνός Δεκεμβρίου 2017, ημέρα Τετάρτη και ώρα 19.00 στην αίθουσα  συνεδριάσεων του Δημοτικού Συμβουλίου Λεβαδέων – «Παλαιό Δημαρχείο» -Πλ. Εθνικής Αντιστάσεως 1 – συνεδρίασε    το Δημοτικό Συμβούλιο Λεβαδέων μετά την από 31289/15-12-2017  έγγραφη πρόσκληση του Προέδρου του Δημοτικού Συμβουλίου κ .Διαμαντόπουλου Ανδρέα , η οποία δόθηκε σε κάθε Σύμβουλο, σύμφωνα με το άρθρα  67 του Ν.3852/2010 << Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης >>.
 Αφού διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες  28  σύμβουλοι δηλαδή:
ΠΑΡΟΝΤΕΣ






ΑΠΟΝΤΕΣ
	1. 
	Φορτώσης  Αθανάσιος

	1
	Ντελίκος Κωνσταντίνος

	2. 
	Δημητρόπουλος Ιωάννης

	2
	Ρούσσαρης Αριστείδης 

	3. 
	Κωτσαδάμ Γεώργιος

	3
	Μητάς    Αλέξανδρος 

	4. 
	Σπυρόπουλος Δημοσθένης    (Απών από 2-22 ΘΗΔ)
	4
	Θεοδώρου Θεόδωρος

	5. 
	Διαμαντόπουλος Ανδρέας 
	5
	Νταντούμη Ιωάννα

	6. 
	Κοσκοβόλη – Γιαχρίτση Αικατερίνη 
	
	

	7. 
	Τόλιας Δημήτριος  
	
	

	8. 
	Τζουβάρας Νικόλαος
	
	

	9. 
	Σαλαπατάρας Στυλιανός 
	
	

	10. 
	Κοσμίδη-Περλεπέ Πανωραία(Απούσα από 3-22 ΘΗΔ)

	
	

	11. 
	Κυπραίος Χρήστος 

	
	Αν και κλήθηκε νόμιμα

	12. 
	Γεωργαντά Ελισσάβετ  
	
	

	13. 
	Καρβούνης Σωτήριος 
 

	
	

	14. 
	Καράντζαλης Δημήτριος
	
	

	15. 
	Θεοδωρόπουλος Στυλιανός 


	
	

	16. 
	Αλεστάς Αθανάσιος
	
	

	17. 
	Παπαθανασίου Χρήστος 
	
	

	18. 
	Καπλάνης Κωνσταντίνος 
	
	

	19. 
	Γκικόπουλος Σπυρίδων (Απών από 2-22 ΘΗΔ)
	
	

	20. 
	Σωτηρόπουλος Κωνσταντίνος (Απών από 5-22 ΘΗΔ)
	
	

	21. 
	Δελής Παναγιώτης (Απών από 2-22 ΘΗΔ)
	
	

	22. 
	Κοτσικώνας Επαμεινώνδας(Απών από 2-22 ΘΗΔ)
	
	

	23. 
	Αρκουμάνης Πέτρος
	
	

	24. 
	Μπράλιος Νικόλαος (Απών από 2-22 ΘΗΔ)
	
	

	25. 
	Αίσωπος Κωνσταντίνος 
	
	

	26. 
	Ζιώγας Γεώργιος 
	
	

	27. 
	Σκλάβος Γεώργιος (Αποχώρησε από το 1ο ΘΕΗΣ-22ΘΗΔ)
	
	

	28. 
	Παπαϊωάννου Λουκάς (Απών από 2-22 ΘΗΔ)
	
	


Καθώς επίσης, οι Πρόεδροι και οι εκπρόσωποι των Δημοτικών και Τοπικών Κοινοτήτων του Καλλικρατικού Δήμου Λεβαδέων: Φλώρος Ιωάννης (Ακοντίου), Μωραϊτης Λουκάς(Ανθοχωρίου), .Γκικόπουλος Νικόλαος (Θουρίου), .Κουρεντής Αθανάσιος (Μαυρονερίου),.Ζησιμόπουλος Αθανάσιος (Παρορίου),  Σκούρας Ανδρέας (Προσηλίου),  Παπαδά Αγγελική (Προφήτη Ηλία),οι οποίοι αποχώρησαν μετά το πρώτο θέμα)
Παρούσης της προσκληθείσας Δημάρχου  Πούλου Γιώτας , ο Πρόεδρος του Δημοτικού Συμβουλίου κήρυξε την έναρξη της συνεδρίασης .
 Εισηγούμενος το 1ο   θέμα   ημερήσιας διάταξης,   ο κ. Πρόεδρος έθεσε υπόψη των μελών του Δημοτικού Συμβουλίου ,το αριθμ.πρωτ. 31293/15-12-2017 έγγραφο του Αυτοτελούς Τμήματος Τοπικής Οικονομικής Ανάπτυξης ,σύμφωνα με το οποίο εισάγεται προς συζήτηση και λήψη απόφασης στο Δημοτικό Συμβούλιο η έγκριση του Κανονισμού Άρδευσης ,   λόγω ακύρωσης της αριθμ. 80/24-3-2017 Απόφασης του Δημοτικού Συμβουλίου  με την με αριθμ. 615/75066/9-6-2017 Απόφαση του Συντονιστή της Αποκεντρωμένης Διοίκησης Θεσσαλίας Στερεάς Ελλάδος ,λόγω παράβασης του τύπου της διαδικασίας 
Ακολούθως είπε ,  ότι σε εφαρμογή των διατάξεων της παραγράφου 2 του άρθρου 79 “Κανονιστικές Αποφάσεις” του Ν.3463/2006 (Δ.Κ.Κ)  η Επιτροπή Ποιότητας Ζωής με την υπ αριθμ.2/2017 Aπόφαση της  ,  η οποία   έλαβε υπόψη τις γνώμες των Προέδρων των Τοπικών Συμβουλίων καθώς  και των Εκπροσώπων αυτών  τους οποίους αφορά ,  εισηγείται στο Δημοτικό Συμβούλιο    τον Κανονισμό ¨Αρδευσης , σύμφωνα με το επισυναπτόμενο Σχέδιο το οποίο έχει ήδη διανεμηθεί .
 Η 2/2017 Απόφαση της Επιτροπής Ποιότητας Ζωής αναφέρει τα παρακάτω:
Για το Κανονισμό έχουν γνωμοδοτήσει σχετικά  οι κατωτέρω Δημοτικές και Τοπικές Κοινότητες : 
	ΔΗΜΟΤΙΚΕΣ ΕΝΟΤΗΤΕΣ ΚΑΙ ΤΟΠΙΚΕΣ ΚΟΙΝΟΤΗΤΕΣ
	ΓΝΩΜΟΔΟΤΗΣΗ - ΠΡΟΤΑΣΕΙΣ

	ΔΗΜΟΤ. ΕΝΟΤΗΤΑ ΛΙΒΑΔΕΙΑΣ
	Ομόφωνα θετικά

	ΔΗΜ. ΚΟΙΝΟΤΗΤΑ ΚΥΡΙΑΚΙΟΥ
	Ομόφωνα θετικά με την παρατήρηση ότι στην Δ.Κ. Κυριακίου δεν υπάρχουν εκτάσεις και κτήματα που να αρδεύονται 

	ΤΟΠ. ΚΟΙΝΟΤΗΤΑ ΒΑΣΙΛΙΚΩΝ
	Διαφωνεί με την επιβολή οποιουδήποτε τέλους που αφορά την Αγροτική Οδοποιία (άρθρο 14).

	ΤΟΠ. ΚΟΙΝΟΤΗΤΑ ΧΑΙΡΩΝΕΙΑΣ
	Διαφωνεί με την επιβολή οποιουδήποτε τέλους που αφορά την Αγροτική Οδοποιία (άρθρο 14).

	ΤΟΠ. ΚΟΙΝΟΤΗΤΑ ΠΡΟΣΗΛΙΟΥ
	Διαφωνεί με την επιβολή οποιουδήποτε τέλους που αφορά την Αγροτική Οδοποιία (άρθρο 14).

	ΤΟΠ. ΚΟΙΝΟΤΗΤΑ ΘΟΥΡΙΟΥ
	α)Άρθρο 3 παρ. 2 – Αποτελεί θεσμική και προβλεπόμενη από το νόμο υποχρέωση σας η επισκευή, συντήρηση κτλ των αντλιοστασίων, πηγών λήψεων νερού και του δικτύου άρδευσης , και όχι ανάλογα με τις οικονομικές δυνατότητες του Δήμου, όπως αναφέρεται.
β)Άρθρο 6 – Να προστεθεί ως όρος ο “εκπρόσωπος της τοπικής κοινότητας’
γ)Άρθρο 8 – στο δίκτυο άρδευσης της Τ.Κ. Θουρίου υπάρχει και κλειστό δίκτυο μήκους 3.5 χλμ.
δ)Άρθρο 14 παρ.1 – Τα τέλη άρδευσης πρέπει να κατανέμονται αναλογικά στα αγροτεμάχια τα οποία κάνουν χρήση νερού και μόνο.
ε)Τα τέλη άρδευσης δεν πρέπει να αφορούν τη διάνοιξη, βελτίωση και συντήρηση της αγροτικής οδοποιίας.
στ)Εκφράζει αντίθεση στην απόσβεση των δαπανών των επενδεδυμένων κεφαλαίων – αποτελούν υποχρέωση της δημοτικής αρχής
ζ)Τα τέλη άρδευσης να καταβάλλονται εφάπαξ στο τέλος της αρδευτικής περιόδου και όχι με ποσοστό.   

	ΤΟΠ. ΚΟΙΝΟΤΗΤΑ ΑΝΘΟΧΩΡΙΟΥ
	α)Διαφωνεί με την επιβολή οποιουδήποτε τέλους που αφορά την Αγροτική Οδοποιία (άρθρο 14).
β)Τα τέλη άρδευσης πρέπει να καταβάλλονται εφάπαξ στο τέλος της αρδευτικής περιόδου και όχι με ποσοστό, όπως προτείνεται λόγω της γενικότερης οικονομικής δυσχέρειας – αφορά και τα πρόστιμα.

	ΤΟΠ. ΚΟΙΝΟΤΗΤΑ ΑΚΟΝΤΙΟΥ
	Διαφωνεί με την επιβολή οποιουδήποτε τέλους που αφορά την Αγροτική Οδοποιία (άρθρο 14).

	ΤΟΠ. ΚΟΙΝΟΤΗΤΑ ΑΓ. ΒΛΑΣΙΟΥ
	Διαφωνεί με την επιβολή οποιουδήποτε τέλους που αφορά την Αγροτική Οδοποιία (άρθρο 14).

	ΤΟΠ. ΚΟΙΝΟΤΗΤΑ ΠΡΟΦΗΤΗ ΗΛΙΑ
	α)Διαφωνεί με την επιβολή οποιουδήποτε τέλους που αφορά την Αγροτική Οδοποιία (άρθρο 14).
β)Τα τέλη άρδευσης πρέπει να καταβάλλονται εφάπαξ στο τέλος της αρδευτικής περιόδου και όχι με ποσοστό, όπως προτείνεται λόγω της γενικότερης οικονομικής δυσχέρειας – αφορά και τα πρόστιμα.

	ΤΟΠ.ΚΟΙΝΟΤΗΤΑ ΜΑΥΡΟΝΕΡΙΟΥ
	α)Στο άρθρο 4 – προτείνει η επιβολή των τελών να γίνεται στον καλλιεργητή – καταναλωτή των αρδευόμενων αγροτεμαχίων και όχι στον ιδιοκτήτη
β)Διαφωνεί με το άρθρο 14 παρ.1 για το πάγιο τέλος ως ανταποδοτικό σε όλες τις αγροτικές εκτάσεις υψηλής παραγωγικότητας και Αγροτικής Οδοποιίας και με την καταβολή των τελών (υποχρεωτική προκαταβολή 30% στην αρχή της αρδευτικής περιόδου), αλλά να επιβάλλεται στο τέλος της περιόδου. 

	ΤΟΠ. ΚΟΙΝΟΤΗΤΑ ΠΑΡΟΡΙΟΥ
	α)Στο άρθρο 6 παρ. α΄ προτείνει ως Πρόεδρο της Επιτροπής να ορίζεται ο εκάστοτε Πρόεδρος – εκπρόσωπος της Τ.Κ. Παρορίου
β)Στο άρθρο 6 παρ.γ΄προτείνει ότι στην περίπτωση που δεν υπάρχει υδρονομέας ή τριμελής επιτροπή θα συμπληρώνεται με μέλος που θα ορίζεται με απόφαση του εκάστοτε Προέδρου – εκπροσώπου της Τ.Κ. Παρορίου.
γ)Διαφωνεί με το άρθρο 14 παρ.1 για το πάγιο τέλος άρδευσης ως ανταποδοτικό σε όλες τις αγροτικές εκτάσεις υψηλής παραγωγικότητας & Αγροτικής Οδοποίας και με την καταβολή των τελών άρδευσης εφάπαξ ή υποχρεωτικά 30% στην αρχή της αρδευτικής περιόδου και το 70% στο τέλος αυτής.
δ)Προτείνεται η επιβολή μεγαλύτερων προστίμων -άρθρο 16

	ΤΟΠ. ΚΟΙΝΟΤΗΤΑ ΔΑΥΛΕΙΑΣ
	α)Διαφωνεί στο άρθρο 6 περί σύγκλησης των Τοπικών Επιτροπών Άρδευσης όπως αυτές πραγματοποιούνται στην Τ.Κ. Χαιρώνειας και προτείνει όπως αυτές να πραγματοποιούνται στα Κοινοτικά και Δημοτικά Καταστήματα του Δήμου.
β)Διαφωνεί στο άρθρο 8 περί κλειστού αρδευτικού δικτύου στην Τ.Κ. Δαύλειας διότι πρόκειται περί ανοικτού δικτύου.
γ)Διαφωνεί στο άρθρο 11 που αφορά την επίλυση προβλημάτων διανομής νερού, όμοιο με το άρθρο 7 παρ. 4 με το οποίο συμφωνεί.
δ)Διαφωνεί στο άρθρο 14 παρ. 1 του να συμπεριλαμβάνει ως ανταποδοτικό τέλος την Αγροτική Οδοποιία και να περιορισθεί η ανταποδοτικότητα στη διάνοιξη, βελτίωση και συντήρηση των αρδευτικών δικτύων που προκύπτουν από τη χρήση και παροχή αρδευτικού νερού.
ε)Η είσπραξη των τελών άρδευσης γίνεται αποκλειστικά από τον καλλιεργητή των κτημάτων.


- Λαμβάνοντας το λόγο ο αρμόδιος αντιδήμαρχος κ. Καπλάνης τόνισε την ανάγκη ψήφισης του Κανονισμού Αρδευσης που σκοπό έχει την εύρυθμη λειτουργία της Υπηρεσίας Αρδευσης ,τη μείωση του κόστους και την εφαρμογή  της ανταποδοτικότητας που πρέπει να υπάρχει όσον αφορά τα έσοδα και τα έξοδα αυτής.Είπε επίσης ότι μετά από σύσκεψη που πραγματοποιήθηκε με θέμα τον Κανονισμό Αρδευσης σε συνεργασία με τους Προέδρους και Εκπροσώπους των κατά τόπους Τοπικών Κοινοτήτων καταλήξαμε σε κάποιες αλλαγές και προτείνεται να αντικατασταθούν τα παρακάτω άρθρα:
Αρθρο 3 παρ. 2  
Όσον αφορά τις............................ τις οικονομικές δυνατότητες του Δήμου να προστεθεί και η φράση σε συνάρτηση με τις οφειλές των αρδευτικών καταλόγων .
Αρθρο 6 παρ. 2  αντικαθίσταται ως εξής   
Σε κάθε Δημοτική ή Τοπική Κοινότητα του Δήμου Λεβαδέων όπου λειτουργεί δημοτικό δίκτυο άρδευσης, συστήνεται Τοπική Επιτροπή Άρδευσης, με σκοπό την εύρυθμη λειτουργία, την αποδοτική διαχείριση και την εποπτεία του δημοτικού δικτύου άρδευσης που βρίσκεται στην περιοχή της οικείας Δημοτικής ή Τοπικής Κοινότητας.
Οι Τοπικές Επιτροπές Άρδευσης είναι τριμελείς, αποτελούμενες από: 
α) Τον κατά τόπο οριζόμενο Αντιδήμαρχο της οικείας Δημοτικής Ενότητας, ως  Πρόεδρο μετά του νομίμου αναπληρωτή του.
β)Τον Πρόεδρο του Συμβουλίου της οικίας Δημοτικής ή Τοπικής Κοινότητας,  ή τον εκπρόσωπο  της  Τοπικής Κοινότητας όπου δεν υφίσταται τοπικό συμβούλιο, ως Μέλος 
γ) Τον τοπικό υδρονομέα άρδευσης του Δήμου, ως Μέλος. Σε περίπτωση που δεν υπάρχει υδρονομέας, η Τριμελής Επιτροπή θα συμπληρωθεί με μέλος είτε αιρετό που θα οριστεί με απόφαση του Δημοτικού Συμβουλίου,  είτε δημότη είτε μέλος αγροτικού συλλόγου της οικείας της Τοπικής Κοινότητας μετά από πρόταση του Πρόεδρου της Τ.Κ .Μετά την απόφαση πρόσληψης των υδρονομέων άρδευσης, εκδίδεται απόφαση Δημάρχου περί συγκρότησης των Τοπικών Επιτροπών Αρδευσης από τα μέλη  (τακτικά και αναπληρωματικά).
Αρθρο 7 παρ. 2    
Στο τέλος της παραγράφου 2 να προστεθεί . Εάν χρειασθεί μια ειδική παράταση έτσι ώστε να εξυπηρετηθούν κάποιοι συγκεκριμένοι καλλιεργητές για ειδικές καλλιέργειες (κηπευτικά) αυτή να δίδεται ύστερα από απόφαση του Δημοτικού Συμβουλίου , αφού αναλάβουν το επιπλέον  λειτουργικό κόστος  .
Αρθρο 8  
Αντικατάσταση στο ορθό 
3)Αρδευτικό δίκτυο Τ.Κ. ΠΡΟΣΗΛΙΟΥ (ανοικτό δίκτυο)
4)Αρδευτικό δίκτυο Τ.Κ. ΘΟΥΡΙΟΥ (ανοικτό δίκτυο  & κλειστό δίκτυο 3,5 χλμ.)
Αρθρο 14 παρ. 1 
Αντικατάσταση της πρότασης Τα τέλη άρδευσης μπορούν να καταβάλλονται εφάπαξ ή υποχρεωτικά 30% στην αρχή της αρδευτικής περιόδου, και το 70% στο τέλος αυτής στο ορθό  Τα τέλη άρδευσης  καταβάλλονται εφάπαξ   στο τέλος της αρδευτικής περιόδου.
Στη συνέχεια τέθηκαν διάφορες ερωτήσεις και παρατηρήσεις από τους Δημοτικούς Συμβούλους προς τον αρμόδιο αντιδήμαρχο .
- Ο κ. Κοτσικώνας είπε ότι : α)   στο άρθρο 6 παρ. 1 του Κανονισμού εντοπίζεται ότι δεν μπορεί ο καταγγελλόμενος να αποφασίζει για το αν έχει υποπέσει σε αδίκημα και για την τιμωρία του.( άρθρο 6 παρ. 2.ι) β) Ο υδρονομέας έχει συγκεκριμένη θητεία όσο και η διάρκεια της αρδευτικής περιόδου άρα μετά από τη λήξη της η Επιτροπή παύει να είναι 3μελής και θα είναι 2μελής. γ) Γιατί δεν αναφέρεται ρητά στο άρθρο 13 παρ. 3 ότι ο Δήμος θα απαλλάσσει από την επιβολή αρδευτικών τελών όταν συντρέχουν οι προϋποθέσεις α και β του συγκεκριμένου άρθρου.
- Ο κ. Ζιώγας τόνισε ότι πρέπει να γίνει καταγραφή των γεωτρήσεων , των χαρτών και αυτά τα στοιχεία να γνωστοποιηθούν στο Δημοτικό Συμβούλιο . Επίσης εξέφρασε επιφυλάξεις α)  στο άρθρο 4 όσον αφορά την καταλληλότητα του νερού που παρέχεται από το Δήμο προς άρδευση των κτημάτων , το ιδιοκτησιακό καθεστώς και ποιος πρέπει  να χρεώνεται (ενοικιαστής -ιδιοκτήτης)  β) στο άρθρο 6 σχετικά με τη σύσταση της επιτροπής , στο άρθρο 13 με τις υποχρεώσεις του Δήμου έναντι των αγροτών που κάνουν χρήση του δικτύου άρδευσης ,όπου θα πρέπει να συμπληρωθεί ότι στην περίπτωση βλαβών την ευθύνη της έχει ο Δήμος .Είπε ακόμη ότι κατά την άποψή του θα πρέπει να γίνουν κάποιες διορθώσεις στον Κανονισμό προς όφελος των αγροτών αλλά και του Δήμου. .
 Σε όλα τα παραπάνω απάντησε ο κ. Καπλάνης έδωσε τις απαραίτητες εξηγήσεις και διευκρινήσεις στα ερωτήματα που τέθηκαν.
- Στη συνέχεια το λόγο ζήτησε και πήρε ο κ. Κοτσικώνας ο οποίος  είπε ότι,  γενική αρχή που δεν είναι δεν είναι άποψη μόνο της παράταξής μας , είναι ότι το νερό είναι δημόσιο αγαθό και έτσι πρέπει να αντιμετωπίζεται . Οι αγρότες είναι ρημαγμένοι από την αντιλαϊκή πολιτική της κυβέρνησης και της Ευρωπαϊκής Ένωσης με αποτέλεσμα αυτή τη στιγμή οι αγρότες να λοιδορούνται γιατί δεν παράγουν προϊόντα , γεγονός που ουσιαστικά τους το επιβάλουν μέσω των επιδοτήσεων. Το νερό δεν έχει σύνορα και δεν μπαίνει σε καλούπια. Σημειώνουμε ότι για να έχουμε ένα κανονισμό άρδευσης που θα εξυπηρετεί με τον καλύτερο δυνατό τρόπο τους αγρότες με το μικρότερο δυνατό κόστος θα πρέπει να υπάρχει κεντρικός σχεδιασμός σε επίπεδο Περιφέρειας ή Περιφερειακών Ενοτήτων έτσι ούτως ώστε να μπορέσει να λειτουργήσει το αρδευτικό σύστημα χωρίς εμπόδια με όσο το δυνατό σωστό τρόπο και χωρίς εμπόδια γιατί πράγματι στο νερό δεν χωράνε εμπόδια   . Είναι γνωστό σε όλους μας ότι κατά τη διάρκεια περιόδων με  λειψυδρία,  υπάρχουν αντιπαλότητες μεταξύ καλλιεργητών όμορων χωρίων ή Δήμων γιατί υπάρχει ένα εθιμικό καθεστώς ,παλιές δικαστικές αποφάσεις ή σε νομικό καθεστώς που και αυτό λόγω του χρόνου έχει καταστεί εθιμικό που όμως σήμερα δεν μπορεί να εξυπηρετήσει τα πραγματικά συμφέροντα των αγροτών  .Πέρα όμως από αυτά θεωρούμε ότι ο συγκεκριμένος κανονισμός είναι ένας φερετζές προκειμένου να δεθούν οι αγρότες χειροπόδαρα να μην μπορούν να ξεφύγουν και τούτο αποδεικνύεται ότι αναφέρονται μόνο οι υποχρεώσεις τους απέναντι στο Δήμο όχι σε δικαιώματα μιας και προβλέπονται τέλη , ποινές, επιβολή τελών για έργα . Προσπαθείτε  με κάθε τρόπο άν και υπάρχει θεσμικό πλαίσιο από όπου προβλέπονται κάποια πράγματα εσείς θέλετε σώνει και καλά να τα περιγράψετε ,να τα εφαρμόσετε δεσμεύοντας τόσο τους αγρότες όσο τις επιτροπές και το Δημοτικό Συμβούλιο. Δήλωσε ότι η παράταξή του θα καταψηφίσει τον Κανονισμό γενικά αλλά και σε ειδικά άρθρα.
- Ο δημοτικός σύμβουλος κ. Ζιώγας είπε ότι ο κανονισμός άρδευσης γίνεται με σκοπό να βοηθήσει τους αγρότες αλλά και το Δήμο . Είναι γνωστά τα παρατράγουδα ότι άλλοι πληρώνουν και άλλοι ποτίζουν γιατί δεν υπάρχει ένας κεντρικός σχεδιασμός από όλους τους όμορους Δήμους. Το νερό πρέπει να δίδεται εγκαίρως και σε καλή κατάσταση από άποψη ποιότητας για να γίνεται σωστή καλλιέργεια και να έχει καλή απόδοση ο αγρότης. Στο άρθρο 3 παρ. 2 δεν πρέπει να μπει κανένας ειδικός όρος όσον αφορά τη συντήρηση κ.λ.π .του δικτύου. Στο άρθρο 4 η  τελευταία παρ., να διαγραφεί ή να γίνει μελέτη σχετικά με τα κλειστά δίκτυα και να τοποθετηθούν υδρόμετρα. Στο άρθρο 6 προτείνω να προστεθεί και μια επιτροπή ελέγχου η οποία θα συσταθεί από το Δημοτικό Συμβούλιο και θα την αποτελούν 1 τοπογράφος μηχανικός του Δήμου 1 γεωπόνος και ένας αιρετός που σκοπό θα έχει να ελέγχει δειγματοληπτικά αυτά που δηλώνουν οι αγρότες σε ποσοστό 5% για να είμαστε δίκαιοι προς όλους τους αγρότες. Πρόσθεσε ακόμη ότι θα πρέπει να αναγράφονται στο άρθρο 8 και τα αρδευόμενα στρέμματα της κάθε Τοπικής Κοινότητας.
Κατόπιν ο δημοτικός σύμβουλος κ. Γκικόπουλος ο οποίος κατήγγειλε τη Δημοτική Αρχή ότι απαξιώνει τους Προέδρους και Εκπροσώπους των Τοπικών Κοινοτήτων γιατί αν και είναι αρμόδιοι σύμφωνα με το άρθρο 54 του Ν 3852/2010 για την ύδρευση ,τα κοιμητήρια , την άρδευση στις Κοινότητες τους η Δημοτική Αρχή συνεχώς τους αφαιρεί αρμοδιότητες τοποθετώντας στη θέση τους κάποιες επιτροπές .  Οσον αφορά την εισπραξιμότητα των αρδευτικών τελών επέρριψε ευθύνες στη Δημοτική Αρχή γιατί καθυστερεί τη βεβαίωση των φορολογικών  αρδευτικών καταλόγων  και όταν αυτοί βεβαιώνονται οι αγρότες δεν έχουν χρήματα για να πληρώσουν τις οφειλές τους.  Εκανε παρατηρήσεις στο άρθρο 4 και 10 του Κανονισμού δήλωσε ότι δεν είναι εφαρμόσιμος και θα τον καταψηφίσει.
Απαντώντας η Δήμαρχος είπε ότι ο χειρότερος κανονισμός είναι καλύτερος από το τίποτα . Ο νόμος 3852/2010 ΚΑΛΛΙΚΡΑΤΗΣ δεν είναι έργο αυτής της κυβέρνησης αντιθέτως έργο αυτής της κυβέρνησης είναι η προσπάθεια που κάνει να μεταρρυθμίσει αυτό το νόμο . Η δική μου πρόταση στα αρμόδια όργανα είναι να δοθούν αρμοδιότητες στους Προέδρους των Τοπικών Κοινοτήτων. Διακρίνω ότι διακατέχεστε από ένα λαϊκισμό που είναι μικροπολιτική και τίποτα παραπάνω .Λέτε ότι το νερό είναι δημόσιο αγαθό δεν διαφωνεί κανείς. Όμως έχει κόστος η λειτουργία του αρδευτικού δικτύου . Φυσικά και θα μπορούσε να υπήρχε κλειστό αρδευτικό δίκτυο για να ποτίζουν οι αγρότες με μικρότεροι κόστος  αλλά και πάλι θα πρέπει να πλήρωναν το αντίστοιχο αντίτιμο.(τέλος). Αναριωτιέμαι με βάση ποια δικαιοσύνη όλο αυτό το αρδευτικό κόστος θα πρέπει να το επωμίζεται ο άνεργος, ο μισθωτός ή ο μικρομεσαίος και όχι ο αγρότης. Λαϊκίζετε όταν λέτε ότι οι αγρότες δεν πρέπει να πληρώνουν. Όχι οι αγρότες πρέπει να  συμπεριλάβουν  το αρδευτικό κόστος  στο κόστος παραγωγής , γιατί αυτό το νερό για να αντληθεί και να δοθεί προς άρδευση στοιχίζει σε ρεύμα , έργα, αυλάκια , συντηρήσεις γεωτρήσεων κ.λ.π και δεν είναι δίκαιο να το επωμίζονται άλλοι δημότες οι οποίοι μπορεί και να είναι σε χειρότερη οικονομική κατάσταση από τους αγρότες.. Τελειώνω λέγοντας ότι πρέπει να υπάρχει ανταποδοτικότητα σε όλο αυτό . Είμαστε εδώ για να βοηθήσουμε τους αγρότες μας και η παρούσα δημοτική Αρχή το έχει κάνει ακόμη και σε περίοδο ανομβρίας με συνεργασία των αρμοδίων αντιδημάρχων και των Προέδρων των Τοπικών Κοινοτήτων. Οσον αφορά την πρόταση για λειτουργία καθ όλο το έτος της επιτροπής συμφωνώ απόλυτα. Επίσης ο υδρονομέας θα πρέπει υποχρεωτικά να συμμετέχει σε αυτη την επιτροπή για όσο χρόνο είναι απασχολούμενος στη θέση αυτή και στην επιτροπή να αναπληρώνεται ή να τον αναπληρώνει κάποιος δημότης καλλιεργητής ή μέλος κάποιου αγροτικού συλλόγου που θα προταθεί από τον Πρόεδρο της κάθε Τοπικής Κοινότητας. 
-Ο δημοτικός σύμβουλος κ.Κοτσικώνας στη δευτερομιλία του ,  κατηγόρησε τη Δημοτική Αρχή και τη Δήμαρχο για λαϊκισμό διότι άλλα έλεγε όταν ήταν στην αντιπολίτευση , άλλα στη προεκλογική περίοδο και άλλα πράττει τώρα. Η παράταξή την οποία εκπροσωπώ υποστηρίζει σταθερά τα δίκαια αιτήματα και συμφέροντα όλων των εργαζομένων και των αγροτών και οι προτάσεις που καταθέτουμε είναι με βάση τις θέσεις μας , έχουν να κάνουν με όχι το τι μας συμφέρει σήμερα ή αύριο. Δεν μπορείτε να μιλάτε για λαϊκισμό εσείς οι οποίοι είστε οι εκπρόσωποι της κυβέρνησης και κατ αυτόν τον τρόπο φέρνετε όλα τα ζητήματα με τον τρόπο που τα φέρνετε  .Κατεξοχήν παράδειγμα είναι ο παρών Κανονισμός που σε τίποτα δεν θα βοηθήσει , προβλήματα θα δημιουργήσει και νομίζω ότι είναι καλύτερα να μην υπάρχει. Μόνο ένα πρόβλημα θα επιλύσει αυτό της εισπραξιμότητας και για το λόγο αυτό το φέρνετε . Έτσι θα ενταθεί η αδικία και θα καταστεί άμεση αναγκαιότητα η τροποποίησή του ή και η ριζική αλλαγή του.
- Ακολούθως ο δημοτικός σύμβουλος κ. Ζιώγας στη δευτερομιλία του είπε ότι κανείς δε λέει όχι στην ύπαρξη ενός κανονισμού αλλά θα πρέπει να γίνουν κάποιες αλλαγές  που προτείνονται από τα μέλη της μειοψηφίας και απορώ δεν τις δέχεστε. Χρειάζεται συνεργασία μεταξύ των φορέων ΤΟΕΒ ,Δήμων , Περιφέρειας για την καλύτερη διαχείριση του νερού . Συμφωνώ με την τοποθέτηση του και τις παρατηρήσεις του κ. Γκικόπουλου και τονίζω ότι οι προσωρινοί κατάλογοι θα πρέπει να αναρτώνται δέκα ημέρες μετά τη λήξη της αρδευτικής περιόδου να έχουν συγκεκριμένο χρόνο οι αγρότες να υποβάλουν τις ενστάσεις τους και όχι να επαναλαμβάνονται τα τραγελαφικά φαινόμενα να δέχεστε ενστάσεις  για διαγραφή μετά από ένα χρόνο . Τέλος δηλώνω ότι  θα ψηφίσω λευκό.
Στο σημείο αυτό αποχώρησε ο δημοτικός σύμβουλος κ. Παπαϊωάννου .
O Πρόεδρος , κάλεσε τους παρευρισκόμενους στην αίθουσα του Δημοτικού Συμβουλίου  Προέδρους των Τοπικών Κοινοτήτων,  να διατυπώσουν τη γνώμη τους,  όπως αυτή  έχει εκφραστεί άλλωστε και στις γνωμοδοτήσεις των Συμβουλίων των Τοπικών Κοινοτήτων.
Στη συνέχεια  ο κ. Πρόεδρος κάλεσε τα μέλη του Δ.Σ να αποφασίσουν σχετικά σύμφωνα με το άρθρο 79 παρ. 2 . Σε σύνολο 28 παρόντων δημοτικών συμβούλων υπέρ του Κανονισμού τάχθηκαν 20 δημοτικοί σύμβουλοι.
 Το Δημοτικό Συμβούλιο λαμβάνοντας  υπόψη του τα ανωτέρω και  :
1) την υπ αριθμ.2/2017 Απόφαση της Επιτροπής Ποιότητας Ζωής
2) τις διατάξεις των άρθρων 73&79 του Ν.3463/2006
  και μετά από διαλογική συζήτηση 
ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ  
 Εγκρίνει τον Κανονισμό άρδευσης  Δήμου Λεβαδέων ως κατωτέρω
Άρθρο 1ο
ΣΚΟΠΟΣ – ΑΝΤΙΚΕΙΜΕΝΟ
Ο Κανονισμός αυτός περιέχει τους όρους και τις προϋποθέσεις παροχής αρδευτικού ύδατος προς τους υδρολήπτες - αρδευτές από τα δίκτυα άρδευσης και γενικότερα τις αρδευτικές υποδομές του Δήμου Λεβαδέων και καθορίζει τα σχετικά με την άρδευση δικαιώματα και υποχρεώσεις του Δήμου και των υδροληπτών. Τέλος αποσκοπεί στην εξασφάλιση της ομαλής λειτουργίας των αρδευτικών δικτύων που ανήκουν στον Δήμο Λεβαδέων.
Άρθρο 2ο
ΝΟΜΙΚΟ ΠΛΑΙΣΙΟ
Ο παρών Κανονισμός εκδίδεται βάσει των διατάξεων του άρθρου 79 του Ν. 3463/2006   (ΦΕΚ Α’114) και αποτελεί κανονιστική διοικητική πράξη με ισχύ ουσιαστικού Νόμου εντός των ορίων του Δήμου  Λεβαδέων
Για την κατάρτιση του παρόντος Κανονισμού λήφθηκαν κυρίως υπόψη οι διατάξεις: 
 του άρθρου 75 του Ν. 3463/2006 (ΦΕΚ Α’ 114) «Κύρωση του Κώδικα Δήμων και Κοινοτήτων» όπως συμπληρώθηκαν με τα άρθρα 94 και 95 του Ν.3852/2010 (ΦΕΚ Α’ 87) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης», καθώς και του άρθρου 167 του Ν. 3463/2006
 του Ν. 481/1943 (ΦΕΚ Α’ 266) και του Ν.Δ. 608/1948 (ΦΕΚ Α’ 97) «Περί διοικήσεως και διαχειρίσεως των δι' αρδεύσεις χρησιμοποιουμένων υδάτων»
 του Ν.Δ. 3881/1958 (ΦΕΚ Α’ 181) «Περί Έργων Εγγείων Βελτιώσεων»
 του Β.Δ. 24-9/20-10-1958 (ΦΕΚ Α’ 171) «Περί κωδικοποιήσεως εις ενιαίον κείμενον Νόμου των ισχυουσών διατάξεων περί των προσόδων των Δήμων και Κοινοτήτων»
 του Β.Δ. 13-9/7-11-1959 (ΦΕΚ Α’ 243) «Περί Οργανισμών Εγγείων Βελτιώσεων»
 του Β.Δ. 17-5/15-6-1959 (ΦΕΚ Α’ 114) «Περί οικονομικής διοικήσεως και λογιστικού των Δήμων και Κοινοτήτων», όπως τροποποιήθηκε και ισχύει από το Ν. του Π.Δ. 923/1977 (ΦΕΚ Α’ 315) «Περί τροποποιήσεως και συμπληρώσεως του από 17.5/15.6.1959 Β.Δ./τος "περί οικονομικής διοικήσεως
και λογιστικού των δήμων και κοινοτήτων"»
 του Ν.Δ. 318/1969 (ΦΕΚ Α’ 212) «Περί βεβαιώσεως και εισπράξεως των εσόδων των Δήμων και Κοινοτήτων»
 του Π.Δ. 499/1975 (ΦΕΚ Α’ 163) «Περί της αστυνομίας επί των αρδευτικών υδάτων και έργων, των διοικούμενων υπό των Οργανισμών Εγγείων Βελτιώσεων (Ο.Ε.Β.)»
 του N. 3585/2007 (ΦΕΚ Α’ 148) «Προστασία του περιβάλλοντος, αγροτική ασφάλεια και άλλες διατάξεις», όπως τροποποιήθηκε και ισχύει με τον Ν. 3938/2011 (ΦΕΚ 61/τ. Α’/2011)
 του N. 1080/1980 (ΦΕΚ Α’ 246) «Περί τροποποιήσεως και συμπληρώσεως διατάξεων τινών της περί των προσόδων των Οργανισμών Τοπικής Αυτοδιοικήσεως Νομοθεσίας και άλλων τινών συναφών διατάξεων»
 της αριθ. 4913/470/146/1960 Απόφασης Υπουργού Γεωργίας (ΦΕΚ Β’ 149) «Περί εκδόσεων κανονισμών Αρδεύσεως υπό των Τοπικών Επιτροπών Αρδεύσεως (Τ.Ε.Α.) του Ν.Δ. 608/1948»
 της αριθ. Φ16/6631/1989 Κοινής Υπουργικής Απόφασης (ΦΕΚ Β’ 428) «Προσδιορισμός κατώτατων και ανώτατων ορίων των αναγκαίων ποσοτήτων για την ορθολογική χρήση νερού στην άρδευση», και 
 της Ευρωπαϊκής Οδηγίας – Πλαίσιο για τη διαχείριση των Υδάτων (2000/60/ΕΚ).
Άρθρο 3ο
ΔΗΜΟΤΙΚΟ ΔΙΚΤΥΟ ΑΡΔΕΥΣΗΣ
1. Ως «Δημοτικό Δίκτυο Άρδευσης» ορίζεται το αρδευτικό δίκτυο που περιλαμβάνει όλα τα επί μέρους αυτόνομα, υπόγεια, ή επί του εδάφους συστήματα και εγκαταστάσεις άρδευσης που λειτουργούν με οποιονδήποτε τρόπο στις Δημοτικές Ενότητες του Δήμου Λεβαδέων και τις περιεχόμενες σε αυτές Δημοτικές ή Τοπικές Κοινότητες των οποίων την ευθύνη κατασκευής, συντήρησης, διαχείρισης και λειτουργίας έχει ο Δήμος Λεβαδέων.
2. Όσον αφορά τις αρδευτικές υποδομές ιδιοκτησίας του Δήμου Λεβαδέων η μελέτη, κατασκευή, επισκευή, συντήρηση και εκμετάλλευση του δικτύου, των αντλιοστασίων και των πηγών λήψης νερού καθώς και η επέκταση του δικτύου γίνεται από το Δήμο ανάλογα με τις ανάγκες που προκύπτουν, την επάρκεια του νερού και τις οικονομικές δυνατότητες του Δήμου, σε συνάρτηση με τις οφειλές των αρδευτικών καταλόγων .
ΚΑΤΗΓΟΡΙΕΣ ΔΙΚΤΥΩΝ
Α) ΑΝΟΙΧΤΑ ΔΙΚΤΥΑ (ΑΥΛΑΚΙΑ)
Ανοιχτά δίκτυα άρδευσης ορίζονται τα δίκτυα τα οποία τροφοδοτούνται με νερό από πηγές, ποτάμια δεξαμενές και αντλιοστάσια που βρίσκονται στην επιφάνεια του εδάφους με τη μορφή αυλακιών και είναι χωμάτινα ή τσιμενταύλακες. Τα δίκτυα αυτά τροφοδοτούν με νερό τις καλλιεργούμενες εκτάσεις και αποτελούνται από ένα κεντρικό αύλακα, ο οποίος στην πορεία του διακλαδίζεται σε μικρότερα αυλάκια τα οποία τελικά τροφοδοτούν τους υδρολήπτες. Η διανομή του νερού απ’ αυτά καθορίζεται από τους υδρονομείς, οι οποίοι μέσω των φρεατίων διαχειρίζονται τις θύρες κατευθύνσεως ροής του νερού (κόφτρες).
Β) ΚΛΕΙΣΤΑ ΔΙΚΤΥΑ
Κλειστά δίκτυα άρδευσης ορίζονται τα δίκτυα των αγωγών τα οποία τροφοδοτούνται με νερό από δεξαμενές και αντλιοστάσια που βρίσκονται τοποθετημένα μέσα σε κλειστό όρυγμα και σε βάθος από 1 έως 2,5 μέτρα. Είναι κατασκευασμένα από σωλήνες PVC ή πολυαιθυλενίου (PE) και ελέγχονται με βάνες από τους υδρονομείς. Η διανομή στα δίκτυα τα οποία δεν τροφοδοτούνται συνεχώς με νερό, γίνεται από τους υδρονομείς, οι οποίοι μέσω των βανών τροφοδοτούν τους αντίστοιχους κλάδους. Στις περιοχές στις οποίες δεν έχουν τοποθετηθεί ακόμη υδρόμετρα, ο έλεγχος των κλάδων που έχουν νερό, γίνεται από βάνες που βρίσκονται στις υδροληψίες.
Άρθρο 4ο
ΠΑΡΟΧΕΣ
Το διαθέσιμο νερό άρδευσης του Δήμου χορηγείται στους καλλιεργητές αγροτεμάχιων που βρίσκονται εντός της κτηματικής περιφέρειας του Δήμου, είτε πρόκειται για ιδιοκτήτες είτε  πρόκειται για ενοικιαστές των αγροτεμαχίων αυτών.
  Ιδιοκτήτης κατά τις διατάξεις του παρόντος Κανονισμού θεωρείται εκείνος που κατά τη συναλλαγή του με τον Δήμο Λεβαδέων δηλώνει ότι είναι κύριος, ο έχων την υψηλή κυριότητα ή επικαρπωτής της αρδευόμενης έκτασης και υπογράφει την αίτηση για την υδροδότηση του ακινήτου. Ο Δήμος κατά την υποβολή της αίτησης δεν εξετάζει τίτλους ιδιοκτησίας και τυχόν διεκδικήσεις πάνω στο ακίνητο που πρόκειται να αρδευτεί, ούτε η άρδευση αγροτεμαχίου ή οικοπέδου αποτελεί στοιχείο αποδεικτικό ιδιοκτησίας υπέρ του αιτούντος.
  Καταναλωτής θεωρείται εκείνος που κατά την συναλλαγή του με τον Δήμο Λεβαδέων δηλώνει ότι είναι ο χρήστης της αρδευόμενης έκτασης (π.χ. στις περιπτώσεις ενοικιαζομένων αγροτεμαχίων καταναλωτής είναι ο ενοικιαστής).
Η χρήση του νερού αυτού δεν επιτρέπεται για άλλο σκοπό. Αν για ορισμένες ειδικές αρδευτικές χρήσεις (π.χ. ειδικές καλλιέργειες, εγκαταστάσεις υδροπονίας κλπ.) υπάρχουν ειδικές απαιτήσεις, ο υδρολήπτης προβαίνει με τις κατάλληλες ειδικές τεχνικές και συσκευές στην επιθυμητή βελτίωση του παρεχόμενου νερού, με ευθύνη και δαπάνες του. Ο Δήμος Λεβαδέων δεν έχει καμιά ευθύνη, ούτε υποχρέωση αποζημίωσης για οποιαδήποτε ζημιά τυχόν προκληθεί από την ακαταλληλότητα του παρερχομένου νερού για την ειδική αυτή αρδευτική χρήση.
Για όλες τις παροχές άρδευσης, οι οποίες προϋπάρχουν του παρόντος Κανονισμού, οι ιδιοκτήτες των αγροτεμαχίων πρέπει να δηλώσουν όλα τα απαραίτητα στοιχεία (ιδιοκτήτης, καταναλωτής, μέγεθος και είδος καλλιέργειας κλπ) εντός διμήνου από την έναρξη ισχύος του παρόντος Κανονισμού και πριν την έναρξη της αρδευτικής περιόδου κάθε  έτους αρχής γενομένης του 2017.
Σε κάθε νέα παροχή, σε κλειστά δίκτυα άρδευσης, θα τοποθετείται το υδρόμετρο και ένας σφαιρικός κρουνός αντίστοιχης διαμέτρου, πριν το υδρόμετρο και μέσα στο κλειστό φρεάτιο όπου αυτό είναι εφικτό καθώς και σφαιρικός κρουνός μετά το υδρόμετρο, προκειμένου να ελέγχονται οι παροχές του . Από τον κρουνό ελέγχου μετά το υδρόμετρο και προς το κλειστό αρδευτικό δίκτυο απαγορεύεται οποιαδήποτε παρέμβαση από τον υδρολήπτη. 
Η εγκατάσταση νέας παροχής θα πραγματοποιείται από τη Τεχνική Υπηρεσία του Δήμου Λεβαδέων.
Άρθρο 5ο
ΜΕΤΑΒΙΒΑΣΗ ΠΑΡΟΧΗΣ ΑΡΔΕΥΣΗΣ
Σε περίπτωση αλλαγής ιδιοκτησίας ιδιοκτήτη ή μισθωτή επιβάλλεται εντός δύο μηνών να γνωστοποιηθεί στον Δήμο Λεβαδέων η εν λόγω πράξη και να ακολουθηθεί η προβλεπόμενη διαδικασία περί νέων παροχών.
Ο πρώην ιδιοκτήτης οφείλει να εξοφλήσει τυχόν ανεξόφλητες οφειλές από κατανάλωση νερού. 
Η μη εξόφληση αυτών συνεπάγεται την αναστολή της διαδικασίας μεταβίβασης έως την τακτοποίηση αυτών.
Σε περίπτωση θανάτου τυχόν οφειλές του θανόντος/ούσης μετακυλούν στον κληρονόμο, ο οποίος για να συνεχίσει να έχει δικαίωμα άρδευσης, θα πρέπει να τακτοποιήσει τις προηγούμενες οφειλές.
Άρθρο 6ο
ΤΟΠΙΚΕΣ ΕΠΙΤΡΟΠΕΣ ΑΡΔΕΥΣΗΣ   
Επιτρέπεται τροποποίηση του παρόντος Κανονισμού με συμπλήρωση ή κατάργηση διατάξεων του μόνο μετά από απόφαση του Δημοτικού Συμβουλίου Λεβαδέων και κατόπιν εισήγησης της Επιτροπής Ποιότητας Ζωής Δήμου Λεβαδέων .Σε κάθε Δημοτική ή Τοπική Κοινότητα του Δήμου Λεβαδέων όπου λειτουργεί δημοτικό δίκτυο άρδευσης, συστήνεται Τοπική Επιτροπή Άρδευσης, με σκοπό την εύρυθμη λειτουργία, την αποδοτική διαχείριση και την εποπτεία του δημοτικού δικτύου άρδευσης που βρίσκεται στην περιοχή της οικείας Δημοτικής ή Τοπικής Κοινότητας.
Οι Τοπικές Επιτροπές Άρδευσης είναι τριμελείς, αποτελούμενες από: 
α) Τον κατά τόπο οριζόμενο Αντιδήμαρχο της οικείας Δημοτικής Ενότητας, ως  Πρόεδρο μετά του νομίμου αναπληρωτή του.
β)Τον Πρόεδρο του Συμβουλίου της οικίας Δημοτικής ή Τοπικής Κοινότητας,  ή τον εκπρόσωπο  της  Τοπικής Κοινότητας όπου δεν υφίσταται τοπικό συμβούλιο, ως Μέλος 
γ) Τον τοπικό υδρονομέα άρδευσης του Δήμου, ως Μέλος. Σε περίπτωση που δεν υπάρχει υδρονομέας, η Τριμελής Επιτροπή θα συμπληρωθεί με μέλος είτε αιρετό που θα οριστεί με απόφαση του Δημοτικού Συμβουλίου,  είτε δημότη είτε μέλος αγροτικού συλλόγου της οικείας της Τοπικής Κοινότητας μετά από πρόταση του Πρόεδρου της Τ.Κ .
.Μετά την απόφαση πρόσληψης των υδρονομέων άρδευσης, εκδίδεται απόφαση Δημάρχου περί συγκρότησης των Τοπικών Επιτροπών Αρδευσης από τα μέλη  (τακτικά και αναπληρωματικά).
Η Τοπική Επιτροπή Άρδευσης ασκεί, στα όρια της Δημοτικής ή Τοπικής Κοινότητας όπου είναι και η περιοχή ευθύνης της, τις ακόλουθες αρμοδιότητες:
α) Εποπτεύει τη λειτουργία και διαχείριση του οικείου δικτύου άρδευσης
β) Παραλαμβάνει, εξετάζει και εγκρίνει τις υποβληθείσες αιτήσεις άρδευσης
γ) Καταρτίζει το γενικό πρόγραμμα αρδεύσεως στην περιοχή ευθύνη της και το αναρτά στον πίνακα ανακοινώσεων του τοπικού διαμερίσματος
δ) Με απόφασή της καθορίζει στην περιοχή ευθύνης της, το ανώτατο επιτρεπτό όριο  χρήσης αρδευτικού νερού σε κυβικά μέτρα ανά στρέμμα και κατά κατηγορία καλλιεργειών, σύμφωνα με τους περιορισμούς που τίθενται από την εκάστοτε ισχύουσα νομοθεσία, με στόχο την ορθολογική διαχείριση και την εξοικονόμηση των υδατικών πόρων
ε) Εισηγείται στο Δημοτικό Συμβούλιο την τροποποίηση της ημερομηνίας έναρξης ή λήξης της αρδευτικής περιόδου, εφόσον συντρέχει λόγος
στ) Βεβαιώνει με πράξη της, τις αρδευτικές παραβάσεις που αναφέρονται στον παρόντα Κανονισμό και εισηγείται στον Δήμαρχο την επιβολή του αναλογούντος προστίμου
ζ) Βεβαιώνει βλάβες που προξένησαν στο αρδευτικό δίκτυο αγρότες ή τρίτοι, ηθελημένα ή όχι, και επιβάλλει την άμεση αποκατάστασή τους. Σε περίπτωση που κρίνει ότι η βλάβη επήλθε εσκεμμένα από τον ιδιοκτήτη ή νομέα του αγρού εισηγείται την επιβολή και του ανάλογου προστίμου σύμφωνα με τον παρόντα Κανονισμό
η) Αποφασίζει την διακοπή και επαναλειτουργία του αρδευτικού δικτύου ή τμήματος αυτού, εάν εντοπιστούν βλάβες που χρήζουν άμεσης αποκατάστασης
θ) Παρακολουθεί και ελέγχει τις συμβατικές υποχρεώσεις των υδρονομέων άρδευσης
ι) Δέχεται καταγγελίες αγροτών για τυχόν παραλήψεις υδρονομέων και τις διαβιβάζει στο Δήμαρχο για την άσκηση πειθαρχικού ελέγχου εφόσον συντρέχει λόγος.
κ) Δέχεται και εξετάζει καταγγελίες/ενστάσεις καταναλωτών σε σχέση με τη λειτουργία των αντλητικών συγκροτημάτων (επεκτάσεις δικτύου, εγκατάσταση παροχών, βλάβες, κλπ).
Οι διατάξεις των άρθρων 88 παρ. 1, 2 και 3 και 89 του Ν. 3852/2010 περί σύγκλησης του συμβουλίου, τόπου συνεδρίασης, απαρτίας και λήψης αποφάσεων τοπικής και δημοτικής κοινότητας εφαρμόζονται αναλόγως και στις Τοπικές Επιτροπές Άρδευσης. Οι συνεδριάσεις των  Τοπικών Επιτροπών Άρδευσης θα πραγματοποιούνται στα αντίστοιχα Δημοτικά Καταστήματα των Αποκεντρωμένων Υπηρεσιών του Δήμου (Δημοτικών Ενοτήτων και Τοπικών Κοινοτήτων) και ότι αφορά τη Δ.Κ. Λιβαδειάς στην έδρα του Δήμου. Την γραμματειακή υποστήριξη των Τοπικών Επιτροπών Άρδευσης εκτελεί ο δημοτικός υπάλληλος που ορίζεται με απόφαση Δημάρχου.
Άρθρο 7ο
ΑΡΔΕΥΤΙΚΗ ΠΕΡΙΟΔΟΣ
1. Η αρδευτική περίοδος λειτουργίας του δημοτικού δικτύου άρδευσης καθορίζεται με απόφαση Δημοτικού Συμβουλίου κάθε έτος ανάλογα με τις επικρατούσες κλιματολογικές συνθήκες, τα διαθέσιμα αποθέματα υδάτων, την επάρκεια αυτών για άρδευση, τις εκάστοτε καλλιεργητικές ανάγκες, το είδος των καλλιεργειών, λαμβάνοντας υπόψη και τους περιορισμούς ή τις απαγορεύσεις που τυχόν τίθενται από σχετικές διατάξεις νόμων ή αποφάσεις αρμοδίων υπερκείμενων οργάνων και υπηρεσιών. 
2. Με απόφαση του Δημοτικού Συμβουλίου που εκδίδεται κατόπιν εισήγησης των Τοπικών Επιτροπών Άρδευσης μπορεί να τροποποιείται η ημερομηνία έναρξης ή λήξης της αρδευτικής περιόδου Εάν χρειασθεί μια ειδική παράταση έτσι ώστε να εξυπηρετηθούν κάποιοι συγκεκριμένοι καλλιεργητές για ειδικές καλλιέργειες (κηπευτικά) αυτή να δίδεται ύστερα από απόφαση του Δημοτικού Συμβουλίου , αφού αναλάβουν το επιπλέον  λειτουργικό κόστος  .
3. Η λειτουργία του δικτύου για όλη την αρδευτική περίοδο θα είναι 24ωρη, με εξαίρεση τις περιπτώσεις βλαβών στο δίκτυο ή στα αντλιοστάσια, απρόβλεπτων δυσμενών συνθηκών (π.χ. ανομβρίας), ή όταν αυτό κριθεί αναγκαίο λόγω άλλης ανωτέρας βίας, ύστερα από απόφαση των οικείων Τοπικών Επιτροπών Άρδευσης. Ο Δήμος Λεβαδέων δεν είναι υποχρεωμένος να ικανοποιεί απαιτήσεις μεγάλων στιγμιαίων καταναλώσεων αιχμής μέσα στο 24ωρο. 
4. Στις περιπτώσεις που παρατηρηθεί αδυναμία του δικτύου να ανταποκριθεί στη ζήτηση του νερού (βλάβες σε υδροληψία – αντλιοστάσια – ταυτόχρονη ζήτηση νερού από πολλούς παραγωγούς) τη διανομή του νερού θα κάνουν τα υδρονομικά όργανα σε συνεργασία με τις Τοπικές Επιτροπές Άρδευσης.
Τυχόν σοβαρότερα προβλήματα αντιμετωπίζονται με απόφαση του Δημοτικού Συμβουλίου.
Άρθρο 8ο
ΑΡΔΕΥΟΜΕΝΕΣ ΕΚΤΑΣΕΙΣ
Οι περιοχές οι όποιες εντάσσονται στο σύστημα άρδευσης του Δήμου Λεβαδέων είναι οι παρακάτω:
ΔΗΜΟΤΙΚΗ ΕΝΟΤΗΤΑ ΛΙΒΑΔΕΙΑΣ
1) Αρδευτικό δίκτυο Τ.Κ. ΛΑΦΥΣΤΙΟΥ (κλειστό δίκτυο)
2) Αρδευτικό δίκτυο Τ.Κ. ΡΩΜΕΪΚΟΥ (ανοικτό δίκτυο)
ΔΗΜΟΤΙΚΗ ΕΝΟΤΗΤΑ ΧΑΙΡΩΝΕΙΑΣ
1) Τ.Κ. ΧΑΙΡΩΝΕΙΑΣ:Παρόχθιες αρδευόμενες εκτάσεις  μη εξυπηρετούμενες από ΤΟΕΒ και 
διάθεση νερού μέσω των γεωτρήσεων ΧΡ (ΧΡ1, ΧΡ2, ΧΡ3, ΧΡ4) στον ΤΟΕΒ εφόσον ζητηθεί, με την επιβολή αντίστοιχων τελών που πρέπει να καλύπτουν τις δαπάνες συντήρησης και κατανάλωσης ηλεκτρικού ρεύματος.
2)Αρδευτικό δίκτυο Τ.Κ. ΑΚΟΝΤΙΟΥ (ανοικτό δίκτυο)
3)Αρδευτικό δίκτυο Τ.Κ. ΠΡΟΣΗΛΙΟΥ (ανοικτό δίκτυο .)
4)Αρδευτικό δίκτυο Τ.Κ. ΘΟΥΡΙΟΥ (ανοικτό δίκτυο& κλειστό δίκτυο 3,5 χλμ)
5)Αρδευτικό δίκτυο Τ.Κ. ΠΡΟΦΗΤΗ ΗΛΙΑ (ανοικτό δίκτυο)
6)Αρδευτικό δίκτυο Τ.Κ. ΑΓ.ΒΛΑΣΙΟΥ (κλειστό δίκτυο)
7)Αρδευτικό δίκτυο Τ.Κ. ΑΝΘΟΧΩΡΙΟΥ (κλειστό δίκτυο)
ΔΗΜΟΤΙΚΗ ΕΝΟΤΗΤΑ ΔΑΥΛΕΙΑΣ
1) Αρδευτικό δίκτυο Τ.Κ. ΔΑΥΛΕΙΑΣ (ανοικτό δίκτυο)
2) Αρδευτικό δίκτυο Τ.Κ. ΠΑΡΟΡΙΟΥ (κλειστό δίκτυο)
3) Αρδευτικό δίκτυο Τ.Κ. ΜΑΥΡΟΝΕΡΙΟΥ ( ανοικτό δίκτυο)
Άρθρο 9ο
ΔΙΚΑΙΩΜΑ ΧΡΗΣΗΣ ΔΗΜΟΤΙΚΟΥ ΔΙΚΤΥΟΥ ΑΡΔΕΥΣΗΣ
Δικαίωμα χρήσης του δημοτικού δικτύου άρδευσης έχουν όσοι κατέχουν και καλλιεργούν με οποιοδήποτε καθεστώς (ιδιόκτητα ή μισθωμένα) χωράφια και με αίτηση – υπεύθυνη δήλωσή τους
ζητούν να κάνουν χρήση αυτού, υπό την προϋπόθεση ότι δεν έχουν ληξιπρόθεσμες αρδευτικές οφειλές στον Δήμο Λεβαδέων, ή ότι έχουν προβεί σε ρύθμιση αυτών. 
Στην αίτηση – υπεύθυνη δήλωση που υποβάλλεται στα γραφεία της Δημοτικής ή Τοπικής Κοινότητας, οι ενδιαφερόμενοι δηλώνουν:
α) Τα ακριβή ατομικά τους στοιχεία (ονοματεπώνυμο, διεύθυνση κατοικίας, αριθμός δελτίου αστυνομικής ταυτότητας, αριθμός φορολογικού μητρώου, τηλέφωνο, κλπ.)
β) Την έκταση του αγρού που επιθυμούν να αρδεύουν
γ) Την τοποθεσία που βρίσκεται ο αγρός
δ) Τον 13 ψήφιο κωδικό ΟΣΔΕ του αγροτεμαχίου και την έκταση που αναφέρεται στη δήλωση ΟΣΔΕ (όπου αυτή υπάρχει)
ε) Τον αριθμό του αγροτεμαχίου
στ) Το είδος της καλλιέργειας
ζ) Το ιδιοκτησιακό καθεστώς (ιδιόκτητο ή ενοικιαζόμενο)
η) Στην υπεύθυνη δήλωση θα δηλώνεται ότι αποδέχεται ανεπιφύλακτα τον παρόντα Κανονισμό, τον οποίο οφείλει να τηρεί.
Επίσης, οι ενδιαφερόμενοι υποχρεούνται να προσκομίσουν στον Δήμο Λεβαδέων τα αποδεικτικά στοιχεία που θα τους ζητηθούν, κατά περίπτωση.
Οι ενδιαφερόμενοι χρήστες των αρδευτικών υποδομών του Δήμου Λεβαδέων, υποχρεούνται να υποβάλλουν την ανωτέρω αναφερόμενη αίτηση, πριν την έναρξη της αρδευτικής περιόδου, εντός του μηνός Μαρτίου για τον έγκαιρο προγραμματισμό των αρδεύσεων.
Με απόφαση της οικείας Τοπικής Επιτροπής Άρδευσης, μπορούν να γίνουν δεκτές και αιτήσεις ενδιαφερομένων που υποβάλλονται εκτός των οριζόμενων προθεσμιών και μέχρι την έναρξη της αδρευτικής περιόδου.
Μετά την εξέταση των αιτήσεων από την Τοπική Επιτροπή Άρδευσης και την αποστολή των απαντήσεων, υποχρεούνται οι υδρολήπτες-αρδευτές να γνωρίσουν μέσα σε δέκα πέντε (15) μέρες τις τυχόν μεταβολές στον αριθμό των στρεμμάτων και στο είδος των καλλιεργειών που δήλωσαν να ποτίσουν, έτσι ώστε αφ’ ενός μεν να ικανοποιηθούν κι άλλοι παραγωγοί με τυχόν εκπρόθεσμες αιτήσεις που δεν εντάχθηκαν στο πρόγραμμα αρδεύσεως, αφ’ ετέρου δε να μην συμπεριληφθούν επιπλέον στρέμματα στις βεβαιωτικές καταστάσεις εισπράξεως. Το οριστικό πρόγραμμα αρδεύσεως συντάσσεται μετά το γενικό έλεγχο των εκτάσεων που δηλώθηκαν ότι θα αρδευτούν, οπότε αναρτάται Πίνακας σε ειδικό χώρο των Δημοτικών και Τοπικών Κοινοτήτων, με τη σειρά αρδεύσεως, το ωρολόγιο πρόγραμμα που υποχρεωτικά πρέπει να τηρείται και παρατηρήσεις σχετικές με τον τρόπο άρδευσης εφόσον κρίνονται αναγκαίες.
Άρθρο 10ο
ΥΔΡΟΝΟΜΕΙΣ
Για την καλή λειτουργία του δικτύου προσλαμβάνονται υδρονομείς σύμφωνα με τις κείμενες διατάξεις και την απόφαση του Δημοτικού Συμβουλίου η οποία λαμβάνεται κάθε χρόνο και ορίζει τις θέσεις και τους τομείς δράσης τους και ότι άλλο απαιτείται για την πρόσληψή τους. Συγκεκριμένα:
ΠΡΟΣΛΗΨΗ
Η πρόσληψη των υδρονομέων άρδευσης διέπεται από την εκάστοτε ισχύουσα νομοθεσία. 
Τα συμβούλια των Δημοτικών και Τοπικών Κοινοτήτων του Δήμου Λεβαδέων, με σχετική εισήγηση, εκθέτουν την γνώμη και τις απόψεις τους, για τις ανάγκες πρόσληψης των υδρονομέων, στις περιοχές τους, η οποία δεν είναι δεσμευτική για το Δημοτικό Συμβούλιο Λεβαδέων.
ΚΑΘΗΚΟΝΤΑ - ΥΠΟΧΡΕΩΣΕΙΣ ΥΔΡΟΝΟΜΕΩΝ
Οι υδρονομείς κατά την άσκηση των καθηκόντων τους φέρουν ευθύνη για την πιστή τήρηση του παρόντος κανονισμού. Η καταγγελία και βεβαίωση τυχόν αδικημάτων που αφορούν τον παρόντα κανονισμό θα πρέπει να γίνεται εγγράφως και σε διάστημα δυο ημερών από την διαπίστωση του συμβάντος, ενώπιον της Τοπικής Επιτροπής Άρδευσης. Οι υδρονομείς είναι υπεύθυνοι για:
1) Την επιμέλεια της καλής συλλογής και διοχετεύσεως του νερού, την επιτήρηση της ροής αυτού στους αύλακες - κλειστά δίκτυα, μέχρι και την τελευταία αρδευόμενη ιδιοκτησία.
2) Να διαχειρίζονται αυτοί και μόνο τα δίκτυα και τις εγκαταστάσεις της άρδευσης και να αναφέρουν αμέσως κάθε δυσλειτουργία των εγκαταστάσεων.
3) Την φύλαξη και την προστασία των πάσης φύσεως αρδευτικών έργων και την επιμέλεια της καλής λειτουργίας τους. Ακόμη για την ασφάλεια των χώρων των αντλιοστασίων και των φρεατίων, τα οποία θα πρέπει να είναι κλειδωμένα και ο υδρονομέας να έχει τα κλειδιά.
4) Οι υδρονομείς είναι υπεύθυνοι και υποχρεωμένοι να διατηρούν τους χώρους των αντλιοστασίων
καθαρούς καθώς και τα φρεάτια.
5) Να τηρούν το πρόγραμμα άρδευσης και να μεριμνούν για την έγκαιρη γνωστοποίησή του.
6) Σε ανοιχτά δίκτυα μεριμνούν για την τήρηση καταστάσεων με τους αρδευόμενους καταναλωτές. Σ' αυτές θα αναγράφονται οι αρδευόμενες καλλιεργούμενες εκτάσεις, ανάλογα με τις χρεώσεις που έχουν οριστεί. Στις Δημοτικές Ενότητες όπου υπάρχουν κλειστά δίκτυα ο υδρονομέας είναι υποχρεωμένος να τηρεί καταστάσεις όπου θα αναγράφονται οι ώρες ή τα KW, ή τα κυβικά που άρδευσε ή κατανάλωσε ο κάθε καταναλωτής .
7) Οι υδρονομείς συντάσσουν τις καταστάσεις αυτές στην έναρξη και στο τέλος κάθε αρδευτικής περιόδου. Τις παραδίδουν στην Οικονομική Υπηρεσία του Δήμου  Λεβαδέων, η οποία προβαίνει στη σύνταξη βεβαιωτικών καταλόγων για την είσπραξη των αντίστοιχων εσόδων.
8) Σε καθημερινή βάση θα περιοδεύουν την αρδευόμενη περιοχή και θα ελέγχουν τα υδρόμετρα (όπου αυτά υπάρχουν στα κλειστά δίκτυα) και τα αυλάκια. Σε κάθε αντλιοστάσιο οι υδρονομείς υποχρεούνται, με δική τους ευθύνη, να τηρούν αρχείο, στο οποίο θα καταγράφονται με ακρίβεια τα κυβικά νερού που καταναλώνονται. Επιπλέον, σε κάθε αντλιοστάσιο θα τηρείται, με ευθύνη των υδρονομέων, βιβλίο επισκέψεων - συμβάντων στο οποίο θα αναγράφονται τόσο από τους ίδιους όσο και από τυχόν συντηρητές, τα εξής:
Α) Προσωπικά στοιχεία εργαζομένου (ονοματεπώνυμο - υπογραφή), ακριβείς ώρα προσέλευσης - αποχώρησής του από το αντλιοστάσιο (ημερομηνία και ώρα)
Β) Είδος εργασίας που παρείχε
Γ) Τα τυχόν προβλήματα στη λειτουργία των αντλιοστασίων
Δ) Ο χρόνος που παρουσιάστηκαν αυτά, και
Ε) Το είδος και ο ακριβής αριθμός τεμαχίων από τα υλικά που χρησιμοποιήθηκαν για κάθε εργασία. 
Οι υδρονομείς θα συνεργάζονται στενά με τη Τεχνική Υπηρεσία του Δήμου Λεβαδέων, στην οποία θα δίνουν κατάσταση στο τέλος κάθε μήνα,  των κυβικών που καταναλώθηκαν και των υλικών που απαιτήθηκαν για κάθε βλάβη .
9) Για κάθε αρδευτικό δίκτυο με υδραύλακες θα τηρούν κατάσταση στην οποία θα είναι καταγεγραμμένα τα ονόματα των καταναλωτών σύμφωνα με το πρόγραμμα άρδευσης. Σε περίπτωση μη τήρησης του προγράμματος σε όλα τα δίκτυα λόγω τεχνικού προβλήματος το πρόγραμμα θα συνεχίζεται εκεί που είχε σταματήσει πριν.
10) Οι υδρονομείς θα πρέπει να κάνουν έλεγχο των στοιχείων που δηλώνονται από τους αρδευόμενους καταναλωτές σχετικά με τις αρδευόμενες καλλιεργούμενες εκτάσεις.
11) Να επιτηρούν τις κοινόχρηστες υδροληψίες και να αναφέρουν  αν παραβιάζεται η χρήση νερού εκτός των ραντισμάτων.
12) Οι υδρονομείς είναι υποχρεωμένοι να παρεμβαίνουν και να επιλύουν ζητήματα που αφορούν στο δίκτυο άρδευσης οποιαδήποτε ώρα του 24ώρου, ανεξάρτητα από το ωράριο απασχόλησής τους, καθ’ όλη την διάρκεια της αρδευτικής περιόδου.
Σε περίπτωση μη τήρησης των ανωτέρω από τους υδρονομείς ο Δήμος Λεβαδέων μπορεί να προβεί στις νόμιμες κυρώσεις που προβλέπονται από την ισχύουσα νομοθεσία.
Για κάθε παράπονο κατά των υδρονομέων και λοιπών οργάνων του Δήμου σε ότι αφορά την εφαρμογή του Κανονισμού Άρδευσης, θα πρέπει οι ενδιαφερόμενοι να απευθύνονται, εντός προθεσμίας τριών (3) ημερών στις κατά τόπον Επιτροπές Άρδευσης του Δήμου.
ΘΕΣΕΙΣ ΥΔΡΟΝΟΜΕΩΝ
Ο αριθμός των θέσεων των υδρονομέων κατά Δημοτική και Τοπική Κοινότητα, καλύπτει τις ετήσιες
ανάγκες για την διανομή του νερού και την επιτήρηση του δικτύου άρδευσης του Δήμου Λεβαδέων.
Το Δ.Σ. με απόφασή του, δύναται μετά από αξιολόγηση των εκάστοτε κατ' έτος ισχυουσών  συνθηκών και αναγκών άρδευσης να μην καλύπτει όλες τις προβλεπόμενες, με τον παρόντα κανονισμό, θέσεις.
ΠΙΝΑΚΑΣ ΚΑΤΑΝΟΜΗΣ ΥΔΡΟΝΟΜΕΩΝ
Συνολικές θέσεις υδρονομέων : 7
Αναλυτικά κατανέμονται ως εξής:
	
	Θέσεις 
	Αρδευόμενες εκτάσεις σε στρέμματα (περίπου)

	ΤΟΠΙΚΗ ΚΟΙΝΟΤΗΤΑ ΡΩΜΕΪΚΟΥ
	1
	3.540

	ΤΟΠΙΚΗ ΚΟΙΝΟΤΗΤΑ ΛΑΦΥΣΤΙΟΥ
	1
	1.552

	ΤΟΠΙΚΕΣ ΚΟΙΝΟΤΗΤΕΣ ΧΑΙΡΩΝΕΙΑΣ (ΠΑΡΟΧΘΙΕΣ ΕΚΤΑΣΕΙΣ 800 ΣΤΡ.), ΑΚΟΝΤΙΟΥ (1.800 ΣΤΡ.) ΚΑΙ ΠΡΟΣΗΛΙΟΥ (2.200 ΣΤΡ.) 
	1
	4.800 (ΣΥΝΟΛΙΚΑ) 

	ΤΟΠΙΚΗ ΚΟΙΝΟΤΗΤΑ ΘΟΥΡΙΟΥ
	1
	2.800

	ΤΟΠΙΚΗ ΚΟΙΝΟΤΗΤΑ ΑΝΘΟΧΩΡΙΟΥ
	1
	2.600

	ΤΟΠΙΚΕΣ ΚΟΙΝΟΤΗΤΕΣ ΠΡΟΦΗΤΗ ΗΛΙΑ (1.300 ΣΤΡ.) ΚΑΙ  ΠΑΡΟΡΙΟΥ (250 ΣΤΡ.)
	1
	2.450 (ΣΥΝΟΛΙΚΑ) 

	ΤΟΠΙΚΕΣ ΚΟΙΝΟΤΗΤΕΣ ΔΑΥΛΕΙΑΣ  (100 ΣΤΡ.), ΜΑΥΡΟΝΕΡΙΟΥ  (1.200 ΣΤΡ.)ΚΑΙ ΑΓΙΟΥ ΒΛΑΣΙΟΥ (800 ΣΤΡ.)
	1
	2.100 (ΣΥΝΟΛΙΚΑ)


Άρθρο 11ο
Στις περιπτώσεις που παρατηρηθεί αδυναμία του δικτύου να ανταποκριθεί στη ζήτηση του νερού (βλάβες σε υδροληψία - αντλιοστάσια - ταυτόχρονη ζήτηση νερού από πολλούς παραγωγούς) τη διανομή του νερού θα κάνουν οι υδρονομείς σε συνεργασία με την Τοπική Επιτροπή Άρδευσης.
Εφόσον υπάρχει επάρκεια και ευχέρεια, μπορεί να χορηγηθεί νερό στους καλλιεργητές που δεν δήλωσαν τα αγροτεμάχιά τους όπως ορίζεται στον παρόντα Κανονισμό (άρθρο 9). 
Άρθρο 12ο
ΥΠΟΧΡΕΩΣΕΙΣ – ΑΠΑΓΟΡΕΥΣΕΙΣ ΚΑΤΑΝΑΛΩΤΩΝ
Όσοι κάνουν χρήση του αρδευτικού δικτύου του Δήμου Λεβαδέων είναι υποχρεωμένοι:
1. Να συμμορφώνονται με τις διατάξεις του παρόντος Κανονισμού Άρδευσης, τις οδηγίες και συστάσεις των υδρονομικών οργάνων και τις σχετικές αποφάσεις των Τοπικών Επιτροπών Άρδευσης και του Δημοτικού Συμβουλίου. 
2. Να συνεργάζονται με τα αρμόδια όργανα και υπηρεσίες του Δήμου για την καλύτερη δυνατή λειτουργία του δικτύου προς όφελος όλων.
3. Να προβαίνουν σε δήλωση των καλλιεργειών εντός της οριζόμενης από το Δήμο χρονικής προθεσμίας, προσκομίζοντας όλα τα στοιχεία και δικαιολογητικά που απαιτούνται κατά περίπτωση.
4. Να δηλώνουν έγκαιρα στον αρμόδιο υδρονομέα την πρόθεσή τους να ποτίσουν και να τηρούν το πρόγραμμα άρδευσης που θέτει ο υδρονομέας.
5. Να συμμορφώνονται με τις υποδείξεις των υδρονομέων που αφορούν τις ώρες χρήσης του δικτύου και την αρτιότητα των αρδευτικών εξαρτημάτων.
6. Να εξοφλούν τις βεβαιωθείσες οφειλές παρελθόντων ετών από τέλη άρδευσης πριν από την έναρξη της νέας αρδευτικής περιόδου. 
7. Να παρευρίσκονται αυτοπροσώπως ή με ενήλικο αντιπρόσωπό τους κατά τη διάρκεια της άρδευσης των κτημάτων τους και μέχρι το τέλος αυτής.
8. Να δηλώνουν άμεσα στον υδρονομέα ή στην Τοπική Επιτροπή Άρδευσης οποιαδήποτε ζημιά που
προκλήθηκε στο δίκτυο είτε από δική τους υπαιτιότητα είτε όχι. Σε περίπτωση πρόκλησης ζημιάς σε δημοτικές αρδευτικές υποδομές ο χρήστης που προκάλεσε τη ζημιά θα πρέπει άμεσα να την
αποκαταστήσει με δική του δαπάνη και με τεχνικά ορθό τρόπο. Σε περίπτωση καθυστέρησης επισκευής της βλάβης ο Δήμος Λεβαδέων θα προβαίνει στην αποκατάσταση της με χρέωσή του από το Δήμο των απαιτούμενων υλικών και εργασίας.
Σε περίπτωση βλάβης του υδρομέτρου όπου αυτό υφίσταται ο ενδιαφερόμενος ενημερώνει αμέσως τον υδρονομέα. Αν χρειαστεί επισκευή ή αντικατάσταση του μετρητή αυτό θα το κρίνουν τα αρμόδια όργανα του Δήμου και θα δώσουν οδηγίες στον καταναλωτή-χρήστη του δικτύου.
9. Να μην επεμβαίνουν κατά οποιονδήποτε τρόπο στις υδροληψίες, βάνες, αντιλοστάσια κλπ για τη
ρύθμιση των νερών άρδευσης που είναι αποκλειστικής αρμοδιότητας των υδρονομέων. Ο Δήμος δεν ευθύνεται για την αυθαίρετη επέμβαση των χρηστών νερού στις υδροληψίες και τις βάνες, ούτε για τυχόν ζημιές και ατυχήματα.
10. Να μεριμνούν και να φροντίζουν για την καθαριότητα και την προσβασιμότητα των σημείων υδροληψίας.
11. Να λαμβάνουν όλα τα απαραίτητα μέτρα ώστε να αποφεύγεται η σπατάλη νερού και η πρόκληση ζημιών από διήθηση, πλημμύρες από τις υδροληψίες πριν και μετά το πότισμα, υπερχείλιση και διαφυγή του νερού σε παρακείμενα με τα δικά τους κτήματα, αγροτικούς δρόμους και εγκαταστάσεις.
12. Να προσέχουν και να προστατεύουν τις αρδευτικές υποδομές του Δήμου ώστε να μην προκαλούν φθορές και ζημίες με τη χρήση των γεωργικών μηχανημάτων τους.
13. Στη διάρκεια του ποτίσματος ο χρήστης του δικτύου είναι αποκλειστικά υπεύθυνος για τη σωστή λειτουργία των ιδιωτικών μέσων άρδευσης και ευθύνεται για την πρόκληση οποιασδήποτε ζημιάς στο αρδευτικό ή οδικό δίκτυο των παρακείμενων καλλιεργειών από κακή λειτουργία των ιδιωτικών συστημάτων άρδευσης.
14. Να επιτρέπουν την διέλευση, την παραμονή και την εκσκαφή των χωραφιών τους από μηχανήματα του Δήμου όταν πρόκειται για περιπτώσεις επιδιόρθωσης βλαβών του δικτύου που μπορεί να συμβούν, ανεξάρτητα από τον χρόνο, την μορφή και την ηλικία της καλλιέργειας τους.
15. Να λαμβάνουν μέτρα ασφαλείας κατά τη χρήση τεχνητής βροχής κοντά σε ηλεκτροφόρα καλώδια ώστε να αποφευχθούν τυχόν ατυχήματα. Ειδικότερα τα εξαρτήματα και οι σωληνώσεις άρδευσης κατά τη μεταφορά τους να μην πλησιάζουν ηλεκτροφόρα σύρματα γιατί υπάρχει κίνδυνος ηλεκτροπληξίας.
Επιπλέον κατά τη χρήση της τεχνητής βροχής το εκτοξευμένο νερό να μην πλησιάζει και ακόμη χειρότερα να μην έρχεται σε επαφή με ηλεκτροφόρα σύρματα. Οι εκτοξευτήρες να τοποθετούνται
μακριά από ηλεκτρικές γραμμές και δίκτυα της ΔΕΗ και να έχουν τέτοια κλίση, ώστε οι εκτοξευόμενες σταγόνες νερού να μην πλησιάζουν ηλεκτροφόρα σύρματα σε απόσταση μικρότερη των δέκα (10) μέτρων.
16. Να δέχονται τα υλικά καθαρισμού (χώματα) των τυχόν αρδευτικών διωρύγων στην άκρη των
ιδιοκτησιών τους αναντίρρητα και χωρίς αποζημίωση.
17. Απαγορεύεται η τοποθέτηση αντλητικών συγκροτημάτων σε δρόμους που να εμποδίζουν την ελεύθερη κυκλοφορία καθώς και το βρέξιμο των δρόμων με αρδευτικά νερά.
18. Απαγορεύεται η φύτευση δένδρων σε απόσταση μικρότερη των δυόμιση (2,5) μέτρων από το δημοτικό δίκτυο άρδευσης.
19. Απαγορεύεται η άρδευση γειτονικών κτημάτων χωρίς την έγκριση του υδρονομέα.
20. Απαγορεύεται η ανέγερση κτισμάτων σε απόσταση μικρότερη των δυόμιση (2,5) μέτρων από το δημοτικό δίκτυο άρδευσης.
21. Απαγορεύεται η τοποθέτηση και διέλευση σωλήνων άρδευσης σε ασφαλτόδρομους.
22. Σε περίπτωση διέλευσης δρόμου (χαλικόδρομου) από σωλήνες άρδευσης θα πρέπει να τοποθετείται επαρκής σήμανση με ευθύνη του παραγωγού.
23. Απαγορεύεται οποιαδήποτε αυθαίρετη παρέμβαση σε υδρόμετρο άρδευσης.
24. Απαγορεύεται η ρίψη εντός των καναλιών και γενικότερα εντός του δικτύου αντικειμένων, όπως πλαστικά δοχεία, ξύλα, πέτρες, χώματα και κάθε φύσεως αντικείμενα που εμποδίζουν την ομαλή ροή του νερού.
25. Απαγορεύεται αυστηρά η ανεξέλεγκτη απόρριψη κενών συσκευασιών των φυτοφαρμάκων στο περιβάλλον. Οι κενές συσκευασίες απορρίπτονται υποχρεωτικά στον πλησιέστερο ειδικό κάδο εάν υπάρχει και είναι αποκλειστική ευθύνη του παραγωγού η διαχείρισή τους.
Η μη συμμόρφωση με τον παρόντα Κανονισμό που βεβαιώνεται από τα αρμόδια όργανα (υδρονομείς και Τοπ. Επιτροπές Άρδευσης) επιβάλλει πρόστιμα που αναλυτικά προβλέπονται στο άρθρο 16.
Άρθρο 13ο
ΥΠΟΧΡΕΩΣΕΙΣ ΤΟΥ ΔΗΜΟΥ
Ο Δήμος έναντι των υδροληπτών του αρδευτικού δικτύου έχει τις ακόλουθες υποχρεώσεις:
1. Μεριμνά για την καλή λειτουργία και τακτή συντήρηση του δημοτικού δικτύου άρδευσης, ώστε να εξασφαλίζεται απρόσκοπτα το πότισμα των αρδευόμενων καλλιεργειών.
2. Υποχρεούται σε αποζημίωση των καλλιεργητών-χρηστών του αρδευτικού δικτύου στις εξής περιπτώσεις:
α) όταν προκληθεί ζημία στην καλλιέργεια που οφείλεται σε βλάβη ή δυσλειτουργία του δικτύου άρδευσης (π.χ. υπερχείλιση, πλημμύρα), με υπαιτιότητα του Δήμου
β) όταν προκληθεί ζημία στην καλλιέργεια από μηχανήματα του Δήμου κατά τη διάρκεια αποκατάστασης βλαβών του δικτύου (π.χ. εκσκαφή, διέλευση μηχανημάτων από τον αγρό).
Στις παραπάνω περιπτώσεις και για την διαπίστωση και εκτίμηση της προκληθείσας ζημίας, η οικεία Τοπική Επιτροπή Άρδευσης, μετά από σχετική επιτόπια γνωμάτευση γεωπόνου ή τεχνικού υπαλλήλου του Δήμου, συντάσσει έκθεση την οποία διαβιβάζει άμεσα στη Τεχνική Υπηρεσία, με παράλληλη κοινοποίηση στον ενδιαφερόμενο.
Στην έκθεση αναφέρονται οπωσδήποτε η περιγραφή και η έκταση της ζημίας, το ζημιογόνο αίτιο, καθώς και η εκτίμηση για την απώλεια παραγωγής και το πιθανό ύψος απολεσθέντων εσόδων του παραγωγού λόγω της ζημίας, λαμβάνοντας υπόψη την τρέχουσα αξία του καλλιεργούμενου προϊόντος και τον ισχύοντα Κανονισμό Ασφαλιστικής Κάλυψης Φυτικού Κεφαλαίου του ΕΛ.Γ.Α. Για την καταβολή ή μη της αποζημίωσης καθώς και για το ύψος αυτής αποφασίζει το Δημοτικό Συμβούλιο.
3. Ο Δήμος δεν ευθύνεται έναντι των καταναλωτών-χρηστών του αρδευτικού δικτύου και δεν υποχρεούται σε καταβολή αποζημιώσεων όταν προκληθούν ζημίες στις καλλιέργειες που οφείλονται στις εξής περιπτώσεις:
α) όταν το νερό του αρδευτικού δικτύου του Δήμου δεν επαρκεί για το πότισμα των αγροτεμαχίων
εξαιτίας ελλιπούς τροφοδοσίας του με νερό ή όταν η αρμόδια αρχή διαχείρισης των υδάτων προβεί με απόφασή της σε περιοριστικά ή απαγορευτικά μέτρα χρήσης των υπόγειων ή επιφανειακών νερών. Ο κανονισμός άρδευσης θα πρέπει να είναι σύμφωνος με τα Σχέδια Διαχείρισης. Σε περίπτωση ασυμφωνίας, υπερισχύει το Σχέδιο Διαχείρισης
β) όταν οι αρδευτικές γεωτρήσεις που τροφοδοτούν το δημοτικό δίκτυο άρδευσης δεν μπορούν να
καλύψουν την ζήτηση (ποσότητες αρδευτικού νερού), λόγω πτώσης του υδροφόρου ορίζοντα και μείωσης των υπόγειων υδατικών αποθεμάτων που οφείλονται σε περιβαλλοντικούς παράγοντες και κλιματολογικά αίτια.
Άρθρο 14ο
ΤΕΛΗ ΚΑΙ ΔΙΚΑΙΩΜΑΤΑ ΑΡΔΕΥΣΗΣ
1.Τέλος εκτέλεσης έργων σε αρδευόμενες περιοχές μπορεί να επιβληθεί ως ανταποδοτικό, αναλόγως της οικονομικής κατάστασης του Δήμου για την αντιμετώπιση δαπανών διάνοιξης, βελτίωσης και συντήρησης αρδευτικών και αποστραγγιστικών αυλάκων, με απόφαση Δημοτικού Συμβουλίου περί επιβολής αρδευτικών τελών.
Σε όσους χρησιμοποιούν τις υποδομές και εγκαταστάσεις του δημοτικού δικτύου άρδευσης και κάνουν χρήση του παρεχόμενου αρδευτικού νερού, επιβάλλονται τέλη άρδευσης που είναι ανταποδοτικά έσοδα του Δήμου και προορίζονται να καλύπτουν κάθε συναφές έξοδο της υπηρεσίας άρδευσης, ιδίως δε τις δαπάνες συντήρησης, επισκευής και λειτουργίας των αντλιοστασίων, των γεωτρήσεων, των ηλεκτρικών παροχών, των αρδευτικών καναλιών, των δικτύων άρδευσης, τα έξοδα μισθοδοσίας των υδρονομέων καθώς επίσης και τις δαπάνες απόσβεσης των επενδυμένων κεφαλαίων.
Τα τέλη άρδευσης μπορούν να καταβάλλονται εφάπαξ στο τέλος της αρδευτικής περιόδου. 
2. Τα τέλη άρδευσης καθώς και τα πρόστιμα ορίζονται ανά Δημοτική ή Τοπική Κοινότητα του Δήμου Λεβαδέων με απόφαση του Δημοτικού Συμβουλίου, μετά από εισήγηση της Οικονομικής Επιτροπής και είναι δυνατόν να αναπροσαρμόζονται κάθε χρόνο.
3. Το ύψος των εκάστοτε επιβαλλόμενων τελών άρδευσης υπολογίζεται με βάση τον κανόνα της ανταποδοτικότητας και μπορεί να διαφοροποιείται ανά Δημοτική  ή Τοπική Κοινότητα, ανάλογα με τις ιδιαίτερες συνθήκες που επικρατούν σε κάθε περιοχή (τρόπος άρδευσης, πηγή προέλευσης αρδευτικού νερού -είτε δηλαδή αυτό προέρχεται από φυσικά ύδατα είτε μέσω δημοτικών γεωτρήσεων- συμπεριλαμβανομένων των παρόχθιων εκτάσεων, είδος καλλιεργειών, κόστος λειτουργίας δικτύου, κλπ).
4. Τα τέλη άρδευσης ισχύουν για την επόμενη, μετά την έκδοση της απόφασης του Δημοτικού Συμβουλίου, αρδευτική περίοδο. Στην περίπτωση που δεν ληφθεί νέα απόφαση ισχύουν τα τέλη της προηγούμενης περιόδου.
5. Τα τέλη άρδευσης βεβαιώνονται από την Οικονομική Υπηρεσία του Δήμου σύμφωνα με τις κείμενες διατάξεις. Σε κάθε περίπτωση ο βεβαιωτικός κατάλογος άρδευσης, που συμπληρώνεται βάσει των αποδείξεων άρδευσης, βεβαιώνεται με τη λήξη της αρδευτικής περιόδου και η οφειλή θα εξοφλείται σύμφωνα με τις ισχύουσες διατάξεις περί εξόφλησης οφειλών και τον παρόντα Κανονισμό.
Κατά των βεβαιωτικών καταλόγων και πριν την οριστικοποίησή τους μπορεί να υποβληθεί ένσταση από τον καταναλωτή εντός αποκλειστικής προθεσμίας δέκα πέντε (15) ημερών από τη δημοσίευση, ενώπιον της Τοπικής Επιτροπής Άρδευσης. Οι τυχόν υποβληθείσες ενστάσεις εκδικάζονται υποχρεωτικά εντός δέκα πέντε (15) ημερών από την λήξης της προθεσμίας υποβολής τους.
Άρθρο 15ο
ΠΑΡΑΠΟΝΑ – ΕΝΣΤΑΣΕΙΣ ΚΑΤΑΝΑΛΩΤΩΝ
1. Τυχόν παράπονα καταναλωτών που υποβάλλονται με γραπτή αίτηση ή αναφορά στην οικεία Δημοτική ή Τοπική Κοινότητα, εξετάζονται από τις Τοπικές Επιτροπές, τις αρμόδιες υπηρεσίες και τον αρμόδιο αντιδήμαρχο και κατά περίπτωση μπορούν να οδηγούνται στο Δημοτικό Συμβούλιο.
Οι καταναλωτές μπορούν να υποβάλουν ένσταση μόνο για τον τελευταίο λογαριασμό κατανάλωσης νερού, εκτός αν τεκμηριωμένα συντρέχουν λόγοι για την καθυστέρηση της ένστασης, οι οποίοι αξιολογούνται από την Τοπική Επιτροπή Άρδευσης. Για τον ίδιο λογαριασμό δεν μπορεί να υποβληθεί νέα ένσταση.
2. Ενστάσεις καταναλωτών για βεβαιωθέντα τέλη άρδευσης πριν την οριστικοποίηση των βεβαιωτικών καταλόγων, θα εξετάζονται από την Οικονομική Επιτροπή του Δήμου Λεβαδέων, κατόπιν γνωμοδότησης της Τοπικής Επιτροπής Άρδευσης και θα επικυρώνονται από το Δημοτικό Συμβούλιο.
3. Δεν γίνονται δεκτές ενστάσεις και δεν θα εξετάζονται καθόλου από την Τοπική Επιτροπή Άρδευσης ή το Δημοτικό Συμβούλιο για τις παρακάτω περιπτώσεις:
Α) Όταν υποβάλλονται ένα μήνα μετά τη λήξη πληρωμής του λογαριασμού.
Β) Όταν ο καταναλωτής επικαλείται δολιοφθορά από τρίτους, χωρίς να υπάρχει η αντίστοιχη πιστοποίηση από την τήρηση αρχείου της ΕΛ.ΑΣ.
Γ) Δεν γίνεται δεκτή ένσταση καταναλωτών με ληξιπρόθεσμες οφειλές, άλλες πέραν του λογαριασμού για τον οποίο κατατίθεται η ένσταση.
ΑΡΘΡΟ 16ο
ΑΠΑΓΟΡΕΥΣΕΙΣ -ΠΡΟΣΤΙΜΑ
Οι Τοπικές Επιτροπές Άρδευσης αποστέλλουν στον Δήμο Λεβαδέων απόφαση της εκάστοτε Τοπικής Κοινότητας που να αναφέρονται στο ύψος των προστίμων για τις εξής παραβάσεις:
· Ζημιά σε υπόγειο δίκτυο ή υδροληψία.
· Για αυθαίρετη παρέμβαση σε υδροληψία ή βάνα.
· Για ζημιές σε αγροτικούς δρόμους.
· Για ρίψη αντικειμένων σε φρεάτια, αγωγούς, τσιμενταύλακες, σωλήνες και δεξαμενές του αρδευτικού δικτύου.
· Για παράνομη λήψη νερού.
Ανάλογα με τις παραβάσεις επιβάλλονται τα αντίστοιχα πρόστιμα.
1. Απαγορεύεται αυστηρά η λαθραία λήψη νερού με οποιονδήποτε τρόπο καθώς και η αυθαίρετη διαχείριση του νερού (εκτροπή κλπ).
Η παράβαση  τιμωρείται με χρηματικό πρόστιμο τριακοσίων ευρώ (300 €).
2. Απαγορεύεται σε οποιονδήποτε η είσοδος σε αντλιοστάσιο εκτός από τους αρμόδιους που ενεργούν για λογαριασμό του Δήμου Λεβαδέων. Η παράβαση  τιμωρείται με πρόστιμο διακοσίων ευρώ (200 €).
3. Απαγορεύεται η αυθαίρετη τοποθέτηση ή αλλαγή υδρομέτρου άρδευσης. Η παράβαση  τιμωρείται με πρόστιμο εκατό ευρώ (100 €).
4. Κάθε αυθαίρετη επέμβαση στους υδρομετρητές όπου αυτοί υπάρχουν, με σκοπό την παρεμπόδιση της σωστής καταγραφής του νερού άρδευσης, αποτελεί παράνομη πράξη και συνεπάγεται την άμεση διακοπή της υδροδότησης αλλά και την επιβολή χρηματικού προστίμου  διακοσίων ευρώ (200 €) από το αρμόδιο όργανο. Σε αυτή την περίπτωση καταλογίζονται σε βάρος του υπαίτιου επιπλέον η αξία της άρδευσης καθώς και κάθε άλλη οικονομική απώλεια που τυχόν υπέστη ο Δήμος.
5. Απαγορεύεται η ρύπανση και αλλοίωση των καναλιών καθώς και η φθορά και πρόκληση ζημιών γενικά στο αρδευτικό δίκτυο. Η παράβαση  τιμωρείται  με χρηματικό πρόστιμο διακόσιων ευρώ (200€).
6. Απαγορεύεται η φθορά και πρόκληση ζημιών και βλαβών στα αρδευτικά δίκτυα από την μη προσεκτική χρήση των γεωργικών μηχανημάτων.
Εκτός του κόστους αποκατάστασης υλικών, υπηρεσιών, κλπ που υποχρεούνται οι υπαίτιοι, επιβάλλεται και χρηματικό πρόστιμο διακοσίων ευρώ (200 €).
7. Απαγορεύεται η διαβροχή των αγροτικών δρόμων, οι αυθαίρετες τομές, και η εναπόθεση χωμάτων σ’ αυτούς κατά το όργωμα του χωραφιού, καθώς και η παρεμπόδιση της ελεύθερης κυκλοφορίας στους αγροτικούς δρόμους. Η παράβαση  τιμωρείται  με χρηματικό πρόστιμο διακόσιων ευρώ (200€).
8. Απαγορεύεται αυστηρά η ανεξέλεγκτη απόρριψη κενών συσκευασιών των φυτοφαρμάκων στο περιβάλλον εν γένει. Η παράβαση  τιμωρείται  με χρηματικό πρόστιμο διακόσιων ευρώ (200€).
ΑΡΘΡΟ 17ο
ΒΕΒΑΙΩΣΗ – ΕΠΙΒΟΛΗ – ΕΙΣΠΡΑΞΗ ΠΡΟΣΤΙΜΩΝ
Ο μηχανισμός ελέγχου των παραβάσεων είναι η Τοπική Επιτροπή Άρδευσης η οποία απ' ευθείας συντάσσει εις τριπλούν  «Πράξη Βεβαίωσης Παράβασης» στην οποία αναλυτικά αναγράφονται:
α) Τα προς εξατομίκευση του παραβάτη απαιτούμενα στοιχεία ταυτότητας
β) Ο χρόνος και ο τόπος τέλεσης της παράβασης
γ) Συνοπτική αναφορά της τελεσθείσας παράβασης και μνεία της διάταξης ή των διατάξεων του Κανονισμού που παραβιάζονται
δ) Το ύψος του χρηματικού προστίμου που προτείνεται να επιβληθεί
3. Η Πράξη Βεβαίωσης Παράβασης υπογράφεται από όλα τα μέλη της Τοπικής Επιτροπής Άρδευσης και τον παραβάτη εφόσον την αποδέχεται. Σε περίπτωση άρνησης του παραβάτη, αναφέρεται ο λόγος της άρνησης  υπογραφής στην Πράξη Βεβαίωσης Παράβασης.
4. Από το τριπλότυπο της Πράξης Βεβαίωσης Παράβασης, το πρώτο φύλλο επιδίδεται στον παραβάτη με αποδεικτικό, το δεύτερο διαβιβάζεται στην Δ/νση Οικονομικών –Τμήμα Ταμειακής Υπηρεσίας με εισήγηση για την έκδοση απόφασης του Δημάρχου περί επιβολής του και το τρίτο παραμένει στο στέλεχος.
5. Τα πρόστιμα του παρόντος Κανονισμού εισπράττονται σύμφωνα με τα οριζόμενα στο Ν.Δ. 318/1969 (ΦΕΚ Α’ 212) «Περί βεβαιώσεως και εισπράξεως των εσόδων των Δήμων και Κοινοτήτων».
Σε περιπτώσεις υποτροπής, η Τοπική Επιτροπή Άρδευσης  μπορεί να εισηγηθεί πρόστιμο επαυξημένο έως το διπλάσιο του ανώτερου προβλεπόμενου διοικητικού προστίμου που ισχύει κατά περίπτωση.
6. Οι ενστάσεις εφόσον αμφισβητείται η αποδιδόμενη παράβαση, γίνονται δεκτές έως 15 ημέρες μετά την κοινοποίηση της παράβασης πριν την οριστική βεβαίωση. Αρμόδια όργανα για την εξέτασή τους είναι ο Δήμαρχος, το Δημοτικό Συμβούλιο και το αρμόδιο δικαστήριο.
ΑΡΘΡΟ 18ο
ΕΙΔΙΚΕΣ ΡΥΘΜΙΣΕΙΣ
Ζητήματα που δεν καλύπτονται από το παρόντα Κανονισμό διαβιβάζονται από την αρμόδια Υπηρεσία του Δήμου (Αυτοτελές Τμήμα Τοπικής Οικονομικής Ανάπτυξης) στην Επιτροπή Ποιότητας Ζωής για να εξεταστούν από το Δημοτικό Συμβούλιο Λεβαδέων.
ΑΡΘΡΟ 19ο
ΙΣΧΥΣ ΚΑΝΟΝΙΣΜΟΥ
Ο παρών Κανονισμός, αποτελούμενος από δεκαεννέα (19) άρθρα τίθεται σε ισχύ από την επομένη της ψήφισής του από το Δημοτικό Συμβούλιο Λεβαδέων . Κάθε προηγούμενη σχετική απόφαση καταργείται.
ΛΕΥΚΟ ψήφισαν οι δημοτικοί σύμβουλοι κ.κ ,Σωτηρόπουλος , Ζιώγας , Δελής
ΚΑΤΑ ψήφισαν  οι δημοτικοί σύμβουλοι  κ.κ Κοτσικώνας,  Αρκουμάνης,  Αίσωπος, Μπράλιος και Γκικόπουλος..
Η απόφαση πήρε τον αριθμό   526
Ο Πρόεδρος του Δ.Σ.
Διαμαντόπουλος Ανδρέας 

